b'\n_START_ARTICLE_\nOh, Boy! (sang)\n_START_PARAGRAPH_\n\xc2\xabOh, Boy!\xc2\xbb er en amerikansk rock and roll-sang. Den ble opprinnelig fremf\xc3\xb8rt av Buddy Holly. Melodi og tekst varr skrevet av Sonny West og Bill Tilghman. Bandets manager, Norman Petty, la til sitt navn som medkomponist. Sangen ble spilt inn 29. juni\xe2\x80\x931. juli 1957 i Petty Studios, Clovis, New Mexico av The Crickets med Buddy Holly som ledesanger. The Picks bidro med backingvokalene. _NEWLINE_\xc2\xabOh Boy!\xc2\xbb er i A-A-B-A format med et tolvtakters bluesvers og en \xc3\xa5ttetakters bro._NEWLINE_Sangen fantes p\xc3\xa5 albumet The \xc2\xabChirping\xc2\xbb Crickets og ble ogs\xc3\xa5 27. oktober 1957 utgitt som A-siden p\xc3\xa5 singlen Brunswick 9-55035 med \xc2\xabNot Fade Away\xc2\xbb som B-side._NEWLINE_Den britiske popgruppen Mud spilte inn en coverversjon i 1975. En versjon med den amerikanske sangeren Melanie Safka ble utgitt  i 1978 og det laget ogs\xc3\xa5 en versjon med det amerikanske bandet Stray Cats i 1996._NEWLINE_Sangen fikk nytt liv i en ukonvensjonell powerballade-versjon med gruppen Starbabies. Den l\xc3\xa5 p\xc3\xa5 den amerikanske Billboard Adult Contemporary Singles-listen i 1979.\n_START_SECTION_\nNorsk versjon\n_START_PARAGRAPH_\nPrima Vera samt Eldar V\xc3\xa5gan og Jan Paulsen har laget en norsk tekst. Prima Veras norske tittel er \xc2\xabOh boy\xc2\xbb og teksten tar for seg et sjokoladepulvermerke. V\xc3\xa5gans og Paulsens norske tittel er \xc2\xab\xc3\x85bbor\xc2\xbb.'